ઇન્ટરનેશનલ સ્ટુડન્ટ સેલના સભ્ય પ્રો.અર્પણ દેસાઇ અને ડૉ.વી.પ્રકાશે એપ્રિલ 2018માં ભૂતાન ઇન્ટરનેશનલ કન્સલટન્ટ કોન્ફરન્સમાં ભાગ લીધો હતો અને આ કોન્ફરન્સ દરમિયાન રોયલ ગવર્નમેંટ ઓફ ભૂતાનના શિક્ષણ મંત્રાલયને ચારૂસેટની મુલાકાત લેવા નિમંત્રણ પાઠવ્યું હતું. આ એમઓયુ થવાના કારણે શૈક્ષણિક ક્ષેત્રે સંશોધન અને વિદ્યાર્થીઓ-ફેકલ્ટીનું આદાનપ્રદાન કરી શકાશે. ભૂતાનના વિદ્યાર્થીઓ અભ્યાસ કરવા ચારૂસેટ યુનિવેર્સિટીમાં આવશે અને ચારૂસેટ યુનિવેર્સિટી તેમને ટીચર્સ-સ્ટુડન્ટ એક્સચેન્જમાં મદદ કરશે. આગામી દિવસોમાં ચારૂસેટ યુનિવર્સિટી અને ભૂતાન સરકાર વચ્ચેના સંબંધોની નવીનતમ ક્ષીતીજોનો ઉદ્દય થશે તેવો વિશ્વાસ ભૂતાન સરકારના વિશેષ પ્રતિનિધિમંડળે વ્યક્ત કર્યો હતો. ભૂતાન સરકારના વિશેષ પ્રતિનિધિ મંડળ દ્વારા પોતાના દેશના વિદ્યાર્થીઓને ચારુસેટની સ્કોલરશીપ સ્કીમ અંતર્ગત ચારુસેટમાં ઉચ્ચ અભ્યાસ અને સંશોધનની તકો ઉભી કરવા જણાવ્યું હતું. ચારૂસેટના પ્રોવોસ્ટ ડો. પંકજ જોશીએ ચારૂસેટ અને ભૂતાન સરકાર વચ્ચે સહકાર સાધી સાયન્સ, ટેકનોલોજી, એન્જીનીયરીંગ, મેનેજમેન્ટ, ફાર્મસી તથા પેરામેડીકલ અભ્યાસક્રમોમાં શૈક્ષણિકક્ષેત્રે ઉત્કૃષ્ટ પરિણામો મેળવી શકાશે તેવો વિશ્વાસ વ્યક્ત કર્યો હતો. અત્રે ઉલ્લેખનીય છે કે ચારૂસેટમાં નેપાળના ૧૨ વિદ્યાર્થીઓ અભ્યાસ કરી રહ્યા છે.